ইবনে তাবাতাবা

**আবু আবদুল্লাহ মুহম্মদ ইবনে ইব্রাহীম তাবাতাবা ইবনে ইসমাঈল আল-দিবায ইবনে ইব্রাহিম আল-গামর ইবনে হাসান** **আল-মুসান্না** ( ; মৃ.: ১৫ ফেব্রুয়ারি, ৮১৫) ছিলেন একজন আলীয় নেতা, যিনি চতুর্থ ফিতনার সময় ৮১৪–৮১৫ সালে আব্বাসীয় খিলাফতের বিরুদ্ধে সংঘটিত একটি ব্যর্থ যায়দি বিদ্রোহের প্রধান ব্যক্তি ছিলেন। তিনি **ইবনে তাবাতাবা** উপনামে অধিক পরিচিত ছিলেন। তাঁর দাদা ইসমাইল আল-দিবাজ হাসান ইবনে হাসানের নাতি ছিলেন। 

## জীবনী
“তাবাতাবা” উপাধিটি তার পিতা ইব্রাহিম অথবা তার দাদা ইসমাইলকে দেওয়া হয় বলে ধারণা করা হয়। এই উপাধির পেছনে কারণ হিসেবে বলা হয়, তাদের কথা বলায় কোনো ত্রুটি বা জড়তা ছিল অথবা কোনো উচ্চারণগত ভুল থেকে এই নামের উৎপত্তি ঘটে। তবে অন্য একটি ব্যাখ্যায় বলা হয় যে, এটি তখন একটি প্রচলিত শব্দ ছিল, যা সেই ব্যক্তিদের বুঝাতে ব্যবহৃত হতো যারা পিতৃ ও মাতৃ উভয় দিক থেকেই আলীয় (আলির বংশধর) ছিলেন।

তাহতাবা মদিনায় বসবাস করতেন। পরবর্তীতে নাসর ইবনে শাবাস নামের এক ব্যক্তি তাকে খুঁজে বের করেন এবং ইমাম পদপ্রার্থী হিসেবে তাকে সমর্থন জানান। এই প্রস্তাবে তিনি রাজি হন এবং নাসরের সঙ্গে ইরাকে যাত্রা করেন। কিন্তু সেখানে গিয়ে তিনি দেখতে পান, নাসরের সহযোগীরা তার প্রার্থিতার বিরোধিতা করছে। তারা তাঁকে মদিনা ফিরে যাওয়ার জন্য ৫,০০০ স্বর্ণ দিনারের প্রস্তাব দেয়। তিনি এই অর্থ গ্রহণ করতে অস্বীকার করেন; তবে শেষ পর্যন্ত মদিনায় ফিরে যাওয়ার সিদ্ধান্ত নেন।

পথিমধ্যে তিনি জানতে পারেন যে, আবু সারায়া শায়বানি নামের এক ব্যক্তি একটি আলীয় বিদ্রোহ সংগঠিত করছেন এবং কারবালায় ইমাম হুসাইনের কবরের আশেপাশে তার জায়েদি অনুসারীদের একত্রিত করছেন। তখনই তাহতাবা সরাসরি কুফায় চলে যান, যা আলীয়দের একটি গুরুত্বপূর্ণ ঘাঁটি ছিল। সেখানে তিনি কিছুসংখ্যক দুর্বল কুফাবাসীকে তার পক্ষে সংগঠিত করতে সক্ষম হন। 

নির্ধারিত দিনে কুফার উপকণ্ঠে এই দুই দল একত্র হয় এবং এরপর উভয় শহরে প্রবেশ করে। ৮১৪ সালের ২৭ ডিসেম্বর (তাবারির মতে ৮১৫ সালের ২৬ জানুয়ারি) আবু সারায়া ইবন তাবাতাবাকে “আমিরুল মুমিনিন” (বিশ্বাসীদের নেতা) হিসেবে ঘোষণা করেন এবং জুমার খুতবায় তাঁর বিদ্রোহের মূলনীতি প্রকাশ করেন।

তবে এই বিদ্রোহে ইবনে তাবাতাবার ভূমিকা মূলত প্রতীকী ছিল; প্রকৃত ক্ষমতা আবু সারায়ার হাতে ছিল। আধুনিক অনেক ইতিহাসবিদ মনে করেন, আবু সারায়া প্রকৃতপক্ষে আলীয়দের প্রতি বিশেষ অনুরাগ থেকে নয়; বরং ক্ষমতা অর্জনের উদ্দেশ্যেই তাদের ব্যবহার করেন।

এই বিদ্রোহটি শুরুতে সফলতা লাভ করে। ৮১৫ সালের ১৪ ফেব্রুয়ারি বিদ্রোহীরা আব্বাসীয় খলিফা আল-মামুনের ইরাকের গভর্নর হাসান ইবনে সাহল প্রেরিত সৈন্যবাহিনীকে পরাজিত করে। কিছু বর্ণনায় বলা হয়, কুফার প্রাচীরের বাইরে যুদ্ধে ইবনে তাবাতাবা আহত হন। তবে ঐতিহাসিক তাবারি উল্লেখ করেন যে, আবু সারায়া তাকে বিষ প্রয়োগ করে হত্যা করেন।

মৃত্যুশয্যায় ইবনে তাবাতাবা হুসাইনীয় বংশের আলি ইবনে উবাইদুল্লাহকে তার উত্তরসূরি হিসেবে মনোনীত করেন। কিন্তু তিনি এই দায়িত্ব গ্রহণ করতে অস্বীকার করেন এবং তার পরিবর্তে মুহাম্মদ ইবনে যায়েদকে মনোনীত করেন  ইবনে তাবাতাবা ৮১৫ সালের ১৫ ফেব্রুয়ারি কুফা নগরীতে মৃত্যুবরণ করেন।

## আত্মীয়
তার বংশধরেরা পরবর্তীতে কিরমান ও ইথিওপিয়ায় গিয়ে বসতি স্থাপন করেন, যেখানে তাদের বংশধররা ইতিহাসের নথি থেকে একসময় আস্তে আস্তে হারিয়ে যায়।

তাঁর ভাই আল-কাসিম আল-রাসসি ছিলেন রাসসি বংশের প্রতিষ্ঠাতা। এই বংশের শাসকরা জায়েদি ইমাম হিসেবে ইয়েমেনের বিস্তীর্ণ অঞ্চলে শাসন করেছিলেন এবং সেখানে তাদের শাসনকাল ২০শ শতাব্দী পর্যন্ত স্থায়ী ছিল।

## তথ্যসূত্র


## উৎস

* 
* 
* 

বিষয়শ্রেণী:৮১৫-এ মৃত্যু
বিষয়শ্রেণী:আব্বাসীয় খিলাফতের বিরুদ্ধে বিদ্রোহ
বিষয়শ্রেণী:৮ম শতাব্দীতে জন্ম
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৯ম শতাব্দীর খলিফা
বিষয়শ্রেণী:৯ম শতাব্দীর আব্বাসীয় খিলাফতের ব্যক্তি
বিষয়শ্রেণী:হাসানীয়
বিষয়শ্রেণী:মদিনার ব্যক্তি
বিষয়শ্রেণী:যায়দী ইমাম